Document ID: 32009R0757

ΚΑΝΟΝΙΣΜΌΣ (ΕΚ) αριθ. 757/2009 ΤΗΣ ΕΠΙΤΡΟΠΉΣ
της 18ης Αυγούστου 2009
σχετικά με την τροποποίηση του κανονισμού (ΕΚ) αριθ. 1189/2008 για τον καθορισμό, για το έτος 2009, των λεπτομερειών εφαρμογής των δασμολογικών ποσοστώσεων εισαγωγής για τα προϊόντα κρέατος «baby beef» καταγωγής Κροατίας, Βοσνίας και Ερζεγοβίνης, πρώην Γιουγκοσλαβικής Δημοκρατίας της Μακεδονίας, Σερβίας, Κοσσυφοπεδίου και Μαυροβουνίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007 , για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (1), και ιδίως το άρθρο 144 παράγραφος 1 και το άρθρο 148α σε συνδυασμό με το άρθρο 4, Εκτιμώντας τα ακόλουθα:
Εκτιμώντας τα ακόλουθα:
(1)
Σύμφωνα με τον κανονισμό (ΕΚ) αριθ. 1189/2008 της Επιτροπής (2), όλες οι αιτήσεις πιστοποιητικών εισαγωγής στο πλαίσιο των ποσοστώσεων που αναφέρονται στο άρθρο 1 πρέπει να συνοδεύονται από πιστoπoιητικό γνησιότητας που εκδίδουν οι αρχές της χώρας ή του τελωνειακού εδάφους εξαγωγής. Ο κατάλογος των αρχών στις χώρες και το τελωνειακό έδαφος εξαγωγής οι οποίες είναι εξουσιοδοτημένες να εκδίδουν τα πιστoπoιητικά γνησιότητας εκτίθεται στο παράρτημα II του εν λόγω κανονισμού.
(2)
Η Κροατία άλλαξε την ονομασία της αρχής που είναι αρμόδια για την έκδοση των πιστοποιητικών γνησιότητας. Σύμφωνα με το άρθρο 5 παράγραφος 2 του κανονισμού (ΕΚ) αριθ. 1189/2008, ο κατάλογος του παραρτήματος II του εν λόγω κανονισμού πρέπει συνεπώς να αναθεωρηθεί.
(3)
Κατά συνέπεια, ο κανονισμός (ΕΚ) αριθ. 1189/2008 πρέπει να τροποποιηθεί αναλόγως.
(4)
Για να αποφευχθεί το ενδεχόμενο να μην αντιστοιχεί η ονομασία της αρχής, η οποία αναφέρεται στα προσφάτως εκδοθέντα πιστoπoιητικά γνησιότητας, στην ονομασία της αρχής που περιλαμβάνεται στον κατάλογο του κανονισμού (ΕΚ) αριθ. 1189/2008, η τροποποίηση του κανονισμού αυτού πρέπει να εφαρμοστεί από τις 15 Ιουνίου 2009, ημερομηνία κατά την οποία η Κροατία κοινοποίησε στην Επιτροπή την ονομασία της νέας εκδίδουσας αρχής.
(5)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της Διαχειριστικής Επιτροπής για την Κοινή Οργάνωση των Γεωργικών Αγορών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα Ι του κανονισμού (ΕΚ) αριθ. 1189/2008, η καταχώριση που αφορά την αρχή έκδοσης της Κροατίας αντικαθίσταται από την ακόλουθη:
«-
Δημοκρατία της Κροατίας: Croatian Agricultural Agency, Poljana Križevačka 185, 48260 Križevci, Croatia».
Άρθρο 2
Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
Εφαρμόζεται από τις 15 Ιουνίου 2009.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 18 Αυγούστου 2009.

Labels: 3
17
18
6